በቡሩንዲ ላይ የተጣለው ማዕቀብ እንዲነሳ ጥሪ ቀረበ
የታንዛኒያ እና የዩጋንዳ ፕሬዝዳንቶች የአውሮጳ ህብረት በቡሩንዲ ላይ የጣለውን ማዕቀብ እንዲያነሳ ጥሪ አቀረቡ።ጥያቄውን የዩጋንዳው ዩዌሪ ሙሴቬኒ እና የታንዛኒያው ጆን ማጉፉሊ በጋራ ያቀረቡት በምሥራቅ አፍሪቃ አገራት ማኅበረሰብ ጉባኤ ላይ ነው።«የአውሮጳ ኅብረት እኛን ሳያማክር በአባል አገር ላይ እርምጃ እንዲወስድ አንፈልግም» ብለዋል የምሥራቅ አፍሪቃ ማኅበረሰብን በሊቀ-መንበርነት የሚመሩት ዩዌሪ ሙሴቬኒ።የአውሮጳ ኅብረት ጥያቄውን አልተቀበለም።የምሥራቅ አፍሪቃ አገራት ማኅበረሰብ ተብሎ የሚጠራው የቀጣናው ድርጅት ከታንዛኒያ እና ዩጋንዳ በተጨማሪ ቡሩንዲን፤ኬንያ እና ደቡብ ሱዳንንም ይጨምራል።የታንዛኒያው ማጉፉሊ በበኩላቸው "ብሪታኒያ ከኅብረቱ ለመውጣት መወሰኗን የመሰለ ችግር የገጠመው የአውሮጳ ኅብረት በቡሩንዲ ላይ ማዕቀብ ይጥላል" ብለዋል።በታንዛኒያ እና የምሥራቅ አፍሪቃ አገራት ማኅበረሰብ የአውሮጳ ህብረት አምባሳደር ሮይላንድ ቫን ደ ጊር ግን "በቡሩንዲ ያለው ቀውስ እስካልተለወጠ ድረስ ማዕቀቡ ባለበት ይቀጥላል" ብለዋል-(www.Dw.com)።